lv fr lv fi lv nl es ru lv lv lv de lv lv lv de lv lv lv de lv lv lv de en lv lv lv de lv lv lv de lv lv lv de lv lv lv de lv lv lv de lv lv lv de lv lv lv de lv lv lv de lv lv lv de lv lv lv de lv lv lv de lv lv lv de lv lv lv de lv lv lv de lv lv en en lv de lv lv en en en en lv de lv lv lv de lv lv lv de lv lv lv de lv lv lv en lv lv lv en lv lv lv en lv lv lv en lv lv lv en lv lv lv en lv lv lv en lv lv lv en lv lv lv en lv lv lv en lv lv lv en lv lv tr en lv lv lv en lv lv lv en lv lv lv en lv lv en en lv lv lv en lv lv lv en lv lv lv en lv lv lv en lv lv lv en lv lv en en lv en lv lv en en lv en lv lv lv en lv lv lv en lv lv lv en lv lv lv en lv lv lv sl fr lv fi lv lv es en es
Sasniegumi un notikumi – Pilsēta cilvēkiem
Lai pieminētu 2020. gada decembrī bojāgājušo velosipēdisti un brīdinātu par iebrauktuves bīstamību, pie veikala “Lidl” iebrauktuves Brīvības gatvē 255 vienu gadu pēc traģiskā notikuma, 2021. gada decembrī, uzstādījām baltu velosipēdu. Iebrauktuve turpina būt bīstama, tādēļ 2022. gadā turpinās komunikācija ar “Lidl” vadību un Satiksmes departamentu par drošības uzlabošanas risinājumiem šajā…
Jau trešo gadu decembrī sadarbībā ar CSDD un “Narvesen” tika rīkota velosipēdu lampiņu dalīšanas akcija. Tumsā neredzamajiem velosipēdistiem dāvinājām lampiņas, karstu dzērienu un atgādinājumu par lampiņu lietošanu diennakts tumšajā laikā. Atgādinām arī Tev – lūdzu diennakts tumšajā laikā lieto velosipēdu lukturus. Redzēt un būt redzamam ir ļoti svarīgi. Video no…
Savākti paraksti par centralizētu ietvju tīrīšanu
Rīgā jau ilgstoša problēma, ar ko nākas saskarties iedzīvotājiem, ir netīrītas ietves sniegotā laikā. Problēmas izraisa esošā sistēma, ka par ietvju tīrīšanu pilsētas ielās atbild pieguļošās teritorijas īpašnieks, atsevišķos gadījumos tās ir dažādas pašvaldības institūcijas. Rezultātā atbildīgo skaits ir liels, izpildes kvalitāte atšķirīga. Rīgā ierasts gadījumos, kad īpašnieks nav spējis…
Viens no biedrības iespaidīgākajiem notikumiem 2021. gadā, mūsuprāt, bija Čaka ielas pikets, kas bija arī vizuāli iespaidīgs. Biedrības dalībnieki vairākas dienas līdz vēlai naktij strādāja pie milzu izmēra plakātiem, kas plīvoja priekšā Čaka un Avotu ielu stūrī esošās ēkas fasādei. Piketu organizējām kopā ar Rīgas Centra attīstības biedrību un Avotu…
Pēc ilga un garas saskaņošanas procesa beidzot izdevās atstāt arī fiziskus, taustāmus uzlabojumus pilsētvidē. Ar “Carlsberg” atbalstu vasarā tika uzstādītas velonovietnes pie Kaņepes kultūras centra Skolas ielā 15 un pie Ausmeņa kebaba Skolas ielā 9. Kompānija “Carlsberg” jau iepriekš biedrību atbalstīja arī koku stādīšanā. Prieks, ka uzņēmumi izvēlas mārketinga aktivitātes,…
2021. gadā Rīgas domē tika iesniegta vēl viena “Mana Balss” iniciatīva, kurā parakstu vākšana tika uzsākta jau 2018.gadā, – par to, lai Brīvības iela pārtaptu par patīkmāku ielu, kurā uz brauktuves ir vieta gan automašīnām, gan velo, gan sabiedriskajam transportam. 2018.gada vasarā, pretēji Rīgas mēra Nila Ušakova solījumiem, velojoslas Brīvības…
2021. gada vasarā organizējām kravas velo saietu, lai veicinātu šāda transportlīdzekļa popularitāti. Kravas velo īpašnieki deva iedzīvotājiem izmēģināt pabraukt ar saviem velosipēdiem un dalījās ar pieredzi un padomiem. Ar kravas velosipēdiem var pārvadāt ne tikai bērnus un lietas, bet tos iemīļojuši arī mājdzīvnieki (skatīt foto).
Statistikas dati par pārvietošanās veidiem
Statistikas datu vākšana Čaka ielā
2021. gada pavasarī, lai monitorētu Čaka ielas velosipēdistu plūsmu, biedrība uzstādīja kameru posmā starp Avotu un Lāčplēša ielu. Līdz ar to bija iespējams datus izmantot veloispēdistu skaitīšanā. Paralēli datus ievāca arī Rīgas domes Satiksmes departaments (RDSD), kas datus nodeva Satiksmes un transporta lietu komitejai Čaka ielas eksperimenta izvērtēšanai. Salīdzinot mūsu…
Kuponu akcijas kopā ar Nextbike un Narvesen
Samērā daudz cilvēku neiegādājas vai ikdienā nepārvietojas ar velosipēdu tādēļ, ka tos nav, kur novietot. Viens no risinājumiem pilsētā – izmantot koplietošanas velosipēdus (tāpat kā populāri ir koplietošanas automašīnu servisi). Šo servisu Rīgā piedāvā uzņēmums “Nextbike”. Lai atvieglotu iedzīvotājiem spert pirmo soli koplietošanas velosipēdu lietošanā, dāvinājām kuponus 5 eiro vērtībā…
Sadarbība kampaņā “Brauc ar galvu”
2021.gada pavasarī kopā ar CSDD sadarbojāmies kampaņā “Brauc ar galvu”. Jāatzīst, ka kampaņa nebija gluži pilnīgi tāda, kādu to būtu vēlējušies mēs, bet minētās sadarbības ietvaros mums bija iespēja uzlabot kampaņas saturu. Piemēram, tika panākts, ka kampaņas materiāli bija ievērojami līdzsvarotāki (ietverot ne tikai velosipēdistus, bet arī autovadītājus audzinošus materiālus),…
Biedrības pasākums Kronvalda parkā
Pirmo reizi pēc apmēram pusotra gada kovida tiešsaistes virtuālās dzīves biedrība tikās klātienēKronvalda parkā. Tik liels pulks dalībnieku vēl nebija ieradies uz nevienu iepriekšējo tikšanos. Šajā reizē dienas kārtībā nebija tipiskā aktuālo problēmu risināšana, bet gan socializēšanās un iepazīšanās brīvā dabā ar cilvēkiem, kam rūp Rīgas pilsētvides uzlabošana. Biedrībai ir…
Diskusija ar autostāvvietu minimuma ekspertu no ASV
“Pilsēta cilvēkiem” organizētā diskusija ar ASV ekspertu Danielu Hesu par autostāvvietu minimumu.    2021.gadā sabiedrības diskusijām atkal tika atvērts jaunais Rīgas teritorijas plānojums (RTP) 2018.-2030. gadam, kas stāsies spēkā šogad. Arī mēs iesaistījāmies diskusijā, aktualizējot stāvvietu minimuma jautājumu jaunajā RTP. Gan pašreizējais, gan topošais RTP paredz autostāvvietu minimumu – noteiktas…
2021. gadā izveidojām “Facebook” grupu ar nosaukumu “Pilsētvide”. Tajā jau ir pievienojušies 1,4 tūkstoši cilvēku, un droši pievienojies arī Tu! Ar ko atšķiras mūsu oficiālā lapa no šīs grupas? Mūsu “Facebook” lapā ierakstus veido brīvprātīgie biedrības dalībnieki (redakcija). Iepriekš raksti tiek saskaņoti komandā un tikai pēc tam tiek publicēti. Savukārt…
Gada sākumā realizējām pirmo mūsu vides reklāmas kampaņu “VELO – TAVS PANORĀMAS RATS”. Kampaņas mērķis ir motivēt rīdziniekus izmantot brīvo laiku un pašiem paskatīties kā pilsēta izskatās, braucot ar velosipēdu. Paveras cita aina – bieži galamērķi izrādīsies tuvāki (burtiski), ceļš patīkamāks un ērtāks. Vairāk par to lasi rakstā “Velo –…
Grāmatu dāvināšana RD frakcijām
Lai deputāti varētu pieņemt pareizus lēmumus pilsētvides uzlabošanā, viņiem jābūt izglītotiem par šo tēmu. Tāpēc nolēmām kā simbolisku žestu katrai Rīgas domes frakcijai uzdāvināt vienu Jana Gēla grāmatu “Pilsētas cilvēkiem”, kas ilustratīvi un konspektīvi stāsta par pilsētvides uzlabošanas paņēmieniem pilsētā.
Arī 2021. gadā turpinājām statistikas datu vākšanu – ikmēneša veloskaitīšanu. Ikmēneša veloskaitīšana tiek veikta jau kopš 2018.gada katra mēneša otrajā piektdienā rīta sastrēgumstundā no plkst. 8 līdz 9 dažādās pilsētas vietās. To veic biedrības brīvprātīgie. Par atsevišķām vietām dati ir pilnīgi par katru mēnesi jau gandrīz 4 gadu garumā. Jāatzīst,…
Mēs jau kopš apvienības dibināšanas laikiem esam iestājušies par to, ka uz ietvēm nedrīkst ne novietot, ne atļaut novietot automašīnas. Ar neskaitāmiem iesniegumiem esam norādījuši RDSD, ka stāvvietām nav vietas uz ietves un 2020. gads izrādījies visrezultatīvākais mūsu iesniegumiem. No ietves uz brauktuves pārvietotas autostāvvietas Avotu, Aristīda Briāna, Blaumaņa un…
Sporta un Bruņinieku ielas atjaunošanas projekts
Kad 2018. gada vidū Rīgas domes Satiksmes departaments paziņoja par plāniem Bruņinieku ielā veidot veloceļu, nekavējoties steidzām iepazīties ar detalizētākiem plāniem un secinājām, ka Satiksmes departaments vēlas veidot bīstamu divvirzienu veloceļu, savienojot Skolas ielu ar K. Barona ielu. Tā kā pārliecināt Satiksmes departamentu par to, ka šāda ideja nav laba,…
Krasta ielas veloceļa projekts
2018. gadā vērsām sabiedrības uzmanību uz to, ka Krasta ielas renovācijā paredzēts neērts un nedrošs gājēju un velosipēdu ceļš. Veloceļš un ietve bija ieplānots nepietiekama platuma, gājēji no velobraucējiem uz tā tiktu norobežoti tikai ar baltas krāsas līniju, pieturvietās veloceļš pārtrūktu un velosipēdisti brauktu cauri pieturās stāvošajiem cilvēkiem, pie iebrauktuvēm…
Ja 2017. gadā pirms pašvaldību vēlēšanām tikāmies ar partijām un stāstījām par pilsētvides problēmām un risinājumiem, tad 2020. gada ārkārtas Rīgas vēlēšanās vēlējāmies pārliecināties par partiju mēra amatu kandidātu izpratni šajos jautājumos un rīkojām intervijas. Visas intervijas vari noskatīties gan mūsu Youtube kanālā, gan izlasīt mūsu mājaslapas rakstā “Rīgas vēlēšanas…
2019. gada decembrī uzsākām kopīgu darbu ar Latvijas Tirgotāju asociāciju, izstrādājot priekšlikumus, kā sakārtot situāciju ar preču piegādēm Rīgā. Problēmas būtība – preču piegādātājiem Rīgā nav gana daudz vietu, kur novietot automašīnu piegādes laikā, tādēļ viņi improvizēja un automašīnas novietoja, pārkāpjot CSN, – uz ietvēm. Viens no mūsu piedāvātajiem risinājumiem…
Janvāra sākumā Rīgā notika nebijis eksperiments – sestdienā plkst. 10-20 Tērbatas iela visā platumā tika atvērta gājējiem. Lai gan laika apstākļi, kā jau janvārī, nebija sevišķi kārdinoši, lai uzturētos ārtelpā, kā arī ielā nenotika nekādi īpaši pasākumi un koncerti, dienas laikā jau uz aci bija jūtams, ka iela kļuvusi krietni dzīvīgāka…
Īsi pirms Ziemassvētkiem sadarbībā ar CSDD un Narvesen izdalījām vairākus simtus lampiņu velosipēdistiem, kuri diennakts tumšajā laikā brauca bez tām. Apzinīgākie velobrauceji, kuri bija parūpējušies par savu redzamību (par laimi, tāda bija lielākā daļa), varēja tikt pie gardās Narvesen kafijas.
Gājēju pāreju drošības uzlabošana
Viens no visgrūtāk nākušajiem uzlabojumiem bija gājēju pāreju drošības sakārtošana. Par šo lietu esam cīnījušies kopš apvienības dibināšanas. Kādus tik attaisnojumus nenācās dzirdēt – nepieciešama ielas pārbūve, nepieciešams luksofors utt. Vislabāk situāciju pirms uzlabojumiem raksturo stāsts par Buļļu ielas gājēju pārejām, kur regulāri tika notriekti gājēji, diemžēl arī ar letālām…
Janvārī publicējām rakstu par to, kā ziemās sniegs palīdz ieraudzīt tās vietas, kur iespējams sašaurināt brauktuvi, uzlabojot satiksmes, sevišķi gājēju drošību. Par šo tēmu tika runāts arī sižetā televīzijā, kur RDSD pārstāve sacīja, ka atsevišķus sašaurinājumus varētu izveidot un jau gada beigās varējām ieraudzīt pirmos rezultātus – sašaurinātu brauktuvi pie…
2019. gada lielākais projekts bija divu dižstādu iestādīšana, izmantojot īpašu sakņu aizsargsistēmu tieši blakus pazemes komunikācijām. Mūsu mērķis bija parādīt domes vadībai, ka arī pilsētas centrā, “bruģa tuksnesī”, ir iespējams kvalitatīvi iestādīt kokus, kas izaugs lieli, nevis nīkuļos. Iestādīto koku vecums bija 12 gadi un to augstums – gandrīz 8…
Veiksmīgi īstenots Rīgas domes Izglītības, kultūras un sporta departamenta līdzfinansēts projekts «Alberta iela — Rīgas daiļums, mūsu rūpe». Projekta mērķis ir veicināt Alberta ielas revitalizāciju — uzlabot Alberta ielas un apkārtnes vizuālo un funkcionālo vidi, iesaistot gan ielas lietotājus — iedzīvotājus, uzņēmumus, organizācijas, gan Rīgas domes atbildīgās institūcijas. Projekta ietvaros…
Rudenī piedalījāmies arī globālajā akcijā “PARK-ošanās diena”, kuras ietvaros uz visu dienu rezervējām autostāvvietas Skolas ielā, parādot, ka ielas telpu ir iespējams izmantot sabiedrībai lietderīgāk un patīkamāk, nevis tikai kā automašīnu noliktavu.
Pārstāvība Rīgas pilsētas arhitekta kolēģijā
Septembrī mūsu biedrība tika aicināta kļūt par Rīgas pilsētas arhitekta kolēģijas locekli. Kolēģijā mūs pārstāv mūsu valdes loceklis Oto Ozols. Rīgas pilsētas arhitekta birojs (turpmāk-aģentūra) ir 2005. gadā izveidota pašvaldības aģentūra, kuras darbības mērķi ir: sekmēt līdzsvarotu un ilgtspējīgu Rīgas pilsētvides attīstību, uzlabojot pašvaldības darbu arhitektūras kvalitātes pārraudzībā–formējot lēmumus, pilnveidojot…
Valsts kontroles Atzinības raksts
Valsts kontroles 96. gadadienā valsts kontroliere Elita Krūmiņa mūs apbalvoja ar Atzinības rakstu par veiksmīgu sadarbību revīzijā par Rīgas transporta infrastruktūru. “Apvienībai “Pilsēta cilvēkiem” Atzinības raksts piešķirts par mērķtiecīgu, atbildīgu un profesionālu sadarbību ar Valsts kontroli revīziju laikā, paaugstinot revīzijas efektivitāti un ietekmi – pierādījumu gūšanas posmā atbalstot Valsts kontroli…
2019. gadā Rīgas dome pēc mūsu aicinājuma beidzot sāka veikt augsto ietvju apmaļu pieasfaltēšanu Vietalvas ielā un daudzviet citur Rīgā. Šāda apmaļu pieasfaltēšana ir daudz lētāka, bet tikpat efektīva kā apmaļu nolīdzināšana. Šādu ideju jau iepriekš bijām noskatījuši Kopenhāgenā, bet punktu uz “i” idejas veiksmīgai realizācijai arī Rīgā pielika A….
Diskusijas sarunu festivālā “Lampa”
Jūnijā populārajā sarunu festivālā “Lampa” organizējām divas diskusijas par satiksmi un pilsētvidi. Diskusijā par auto skaita samazināšanu pilsētās kopā ar mums piedalījās Satiksmes ministrs Tālis Linkaits un TV raidījuma “Zebra” vadītājs Pauls Timrots.   Savukārt diskusijā par Rīgas satiksmes infrastruktūru, ko rīkojām sadarbībā ar Ziemeļvalstu Ministru padomes biroju Latvijā, piedalījās…
Gada sākumā uzsākām projektu “Mūsu gaiss”. Šī projekta ietvaros Rīgā veiksmīgi startējis vairāk nekā 30 gaisa kvalitātes mērījumu sensoru tīkls, kas palīdz uzraudzīt gaisa kvalitāti dažādās Rīgas vietās. Ir aprēķināts, ka gaisa piesārņojuma radītu veselības problēmu dēļ Latvijā ik gadu mirst vairāk nekā 2000 cilvēku, tādēļ Rīgai, kur gaisa piesārņojuma…
Rīgas domes vadība ignorēja vairāk nekā 2500 savāktos parakstus par velojoslu ierīkošanu Brīvības ielā, un 2018. gads bija kārtējais gads, kad Rīgas dome neizpildīja itin nekā no iepriekšējos gados solītā veloinfrastruktūras attīstības jomā, tāpēc kopā ar biedrību “TruFixKru” 17. oktobrī rīkojām piketu “Par velo!”. Piketā piedalījās aptuveni 250 cilvēku, tostarp sabiedrībā…
Sadarbības memorands ar “Rail Baltica”
Parakstījām sadarbības memorandu ar Rail Baltica ieviesēju Latvijā – SIA “Eiropas Dzelzceļa līnijas” par sadarbību projekta Rail Baltica realizēšanai Rīgas pilsētas teritorijā. Parakstītā memoranda mērķis ir, kopīgi sadarbojoties, izveidot Rail Baltica stacijas kā integrētu elementu pilsētvidē, veicinot sabiedriskā labuma palielināšanu projektā un apkārtējā pilsētvidē. Rail Baltica projekts sniedz unikālu iespēju…
2018. gada vasarā kopā ar būvinženieri Konstatīnu Zorinu vērsām uzmanību uz nejēdzību, ka Rīgas dome ielu seguma atjaunošanas projektos neveic vienkāršas darbības, lai pasargātu ielu no ātras jaunu bedru rašanās lietusūdens uztvērējaku vietās. Vairāk par problēmu – video: Pateicoties uzmanības pievēršanai un neskaitāmiem iesniegumiem, izdevās panākt to, ka RDSD jaunākajos…
Augot biedrības atpazīstamībai, sapratām, ka biedrībai ir nepieciešams piesaistīt vairāk jaunu cilvēku, lai tā kļūtu vēl jaudīgāka, tādēļ aprīlī rīkojām pirmo “Pilsēta cilvēkiem” publisko sanāksmi viesnīcā “ROMA”. Sanāksmē pastāstījām par mūsu līdz šim sasniegto un diskutējām par iespējām iesaistīties reālā darbībā, lai uzlabotu Rīgas ielas un pilsētvidi!
Rīgā situācija ar ielas kokiem ar katru gadu kļuva bēdīgāka. Par to bijām rakstījuši jau vairākkārt, bet punktu mūsu pacietībai pielika Rīgas domes jaunā taktika – koku dobju aizbruģēšana. Lai pievērstu sabiedrības uzmanību, rīkojām akciju “Sakop Rīgu!”, kuras laikā stādījām kokus tukšajās dobēs un ar uzrakstiem atzīmējām vietas, kur dobes…
Viena no lietām, kas vēl pirms diviem gadiem bija pilnīga norma Rīgā – ceļā zīmju stabi ietvju vidū. 2016. gadā mēs aktualizējām šo problēmu un, lai gan sākotnēji Rīgas domes Satiksmes departaments izdomāja argumentu, ka ceļa zīmju pārvietošanai nepieciešama apakšzemes komunikāciju pārbūve, tomēr jau pēc gada notiekošajos ielu remontdarbos viņi bija atklājuši, ka ceļa…
Mūsu darbības pirmajā gadā viens no tematiem, par ko stāstījām un veidojām kampaņas, bija tā sauktie “amerikāņu kalniņi” uz Rīgas ietvēm. Raksts par šo problēmu bija 2016. gada populārākais raksts mūsu mājaslapā, kas apliecināja, ka nejēdzīgie amerikāņu kalniņi bija aktuāla problēma daudziem. Pateicoties šīs problēmas aktualizācijai, Rīgas dome 2017. gadā pieņēma konceptuāli…
Biedrības dibināšana un SLO statuss
Lai apvienība varētu darboties arī reālos projektos, nevis tikai virtuālajā interneta vidē, 2017. gada 2. oktobrī biedrību dibinājām oficiāli, mēnesi vēlāk arī kļūstot par sabiedriskā labuma organizāciju. Biedrības dibinātāji – Roberts Kārkliņš, Kārlis Krēķis, Andrejs Oliņš, Mihails Simvulidi, Kaspars Zandbergs.
Gājēju drošība ceļu remontdarbos
2016. un 2017. gadā mēs aktīvi iestājāmies par drošu gājēju pārvietošanos ielu remontdarbu laikā. To darījām gan filmējot un fotogrāfējot bīstamus remontdarbus, gan rakstot sūdzības un iesniegumus, gan pašiem veicot satiksmes organizēšanu. 2018. gadā tas viss rezultējās ar to, ka vismaz trīs ielu remontdarbos būvnieki nu izmanto barjeras satiksmes organizēšanai, un…
Velonovietnes pie “Latvijas pasts”
2017. gada ziemā tikāmies ar uzņēmumu “Latvijas pasts” un pārrunājām iespējas uzstādīt drošā tipa velonovietnes pie pasta nodaļām. Līdz šim pie pasta velonovietnes vai nu nebija vispār, vai arī bija nedrošie tā sauktie “šķīvju žāvētāji”. Uzņēmums izrādīja lielu ieinteresētību un jau tā paša gada vasarā pie pasta nodaļām parādījās īpaša vēstules dizaina…
Brīvības ielas velojoslu kampaņa
2017. gadā pievērsām sabiedrības un politiķu uzmanību tam, ka Brīvības iela var būt labāka un uz tās ir vieta gan kokiem, gan velojoslām. Visa gada garumā vācām parakstus par velojoslu ierīkošanu Brīvības ielā, kā arī 26. maijā rīkojām diskusiju par Brīvības ielu un pilsētu plašākā kontekstā ar tā brīža Rīgas…
Viens no karstākajiem 2016. gada tematiem Rīgā bija tā sauktais “Kapu tramvajs”.  Iedziļinoties tēmā, mēs atklājām trīs problēmas – Rīgas domes melus par visu projektu, Rīgas satiksmes plānus izcirst kokus Pērnavas ielā un likvidēt ietves Senču ielā, lai uz iepriekšminēto rēķina ierīkotu tramvaja sliedes. Pateicoties mūsu iniciētām sabiedrības informēšanas akcijām, par šīm problēmām uzzināja liela daļa…
Plāns labākai Rīgai un tikšanās ar partijām
Par pilsētvides un satiksmes tēmām runāt un stāstīt politiķiem ir tikpat svarīgi, ja ne svarīgāk kā pārējai sabiedrībai. Tādēļ pirms 2017. gada pašvaldību vēlēšanām izveidojām savu plānu labākai Rīgai un aicinājām uz tikšanos politiskās partijas, kas kandidēja Rīgas pašvaldības vēlēšanās. Tikāmies ar 10 politiskajām partijām un tikšanās laikā politiķiem pastāstījām…
Papildu velonovietnes pie LNB
Pēc mūsu sarakstes ar Latvijas Nacionālās bibliotēkas administrāciju 2016. gada decembrī pie bibliotēkas tika uzstādītas papildu 24 velonovietnes velosipēdiem. Ja līdz tam laikam regulāri pie bibliotēkas varēja novērot izmisušus velosipēdistus, kuri meklē kādu ceļa zīmi, pie kuras pieslēgt velosipēdu, kā arī velosipēdi tika pieslēgti vietās, kur tos nevajadzētu pieslēgt –…
2016. gada ziemā tikāmies ar lielveikalu tīklu “Maxima” un pārliecinājām viņus, ka nepieciešams nomainīt zemā tipa velonovietnes pret augstā tipa U-veida velonovietnēm. Iepriekš velonovietnes bija ne tikai neērtas, bet gan arī nedrošas. Tikšanās vainagojās ar panākumiem jau 2016. gada rudenī, kad uzņēmums nomainīja velonovietnes pie četriem veikaliem un paziņoja par 40…
Par apvienības dibināšanas datumu var uzskatīt 2016. gada 6. janvāri, kad tika izveidota “Pilsēta cilvēkiem” Facebook lapa un publicēts pirmais raksts. Ideja par šādas apvienības radīšanu radās 2015. gada nogalē, kad mūsu biedrs Kaspars uzzināja par plānoto A. Čaka ielas rekonstrukciju, kurā bija iecerēts sašaurināt ietves, lai paplašinātu brauktuvi autotransportam….